Ceratonia siliqua

thumb|200px|desno|Mahune Ceratonia siiqua (rogača) na drvetu.
**Ceratonia siliqua**, poznata kao rogač ili karob (arapski, خَرُّوبٌ kharrūb i hebrejski, חרוב haruv). 
## Osobine 
Monotipski rod. Zimzeleno, do 6 m visoko stablo. Većinom dvodomna vrsta, katkada triecična, rijetko poligamno monecična. Počinje cvjetati nakon šeste godine starosti.

## Cvjetovi 
Većinom jednospolni, katkada dvospolni; pretežno entomofilni, rijetko anemofilni. Čaška je diskolika, građena od 5 usko suličastih, 1,5-2,5&nbsp;mm dugačkih lapova. Vjenčića nema, a disk je 2–4&nbsp;mm širok, plitko izbrazdan, žut ili svjetlozelen. Muški su u početku crveni, kasnije oker - žuti; prašnika ima 5, prašnice u početku crvene, poslije žute. U sredini imaju rudimentarni tučak neugodnog mirisa. Ženski su u početku crveni, poslije svjetlozeleni; tučak je 5–8&nbsp;mm dugačak, povinut, žućkastozelen, valjkast. Plodnica je podrasla, dvogradna; staminodiji jako reducirani, više ili manje pokriveni lapovima. Dvospolni imaju jako dobro razvijene i prašnike i tučak. Više (20-50) cvjetova zajedno u grozdovima, koji nalikuju resama. Cvatovi se nalaze pojedinačno ili u čupercima na starijim granama i deblu (kauliflora) ili na jednogodišnjim izbojcima. Dugački su 6–12&nbsp;cm. Cvjetanje u septembru i oktobru.

## Plodovi i sjeme 
Sjajne, čokoladnosmeđe, ravne ili savijene plosnate mahune, dugačke 10-15 (20) cm, široke 1,5-2 (2,5) cm, jestive. Vise na kratkoj stapci, egzokarp je tanak, mezokarp u početku mesnat, poslije je žilasto mrvičast, blijedožućkast. Endokarp tanak, proziran. Oplemenjene sorte imaju veće mahune. Dozrijevaju u avgustu i septembru sljedeće godine. Nakon dozrijevanja cijele otpadaju sa stabla ili još više sedmica ostaju na njemu. Način rasprostiranja plodova je zoohorija.  Plodovi sadrže 10-13 sjemenki koje su 8–10&nbsp;mm dugačke, 6,5-7,5&nbsp;mm široke, 3–5&nbsp;mm debele, jako tvrde, glatke, jajaste, plosnate, crvenkastosmeđe, malo sjajne s malim, svjetložutim hilumom,. Masa 1000 sjemenki je oko 200 g. Zbog konstantne mase sjemenke, u prošlosti su korištene kao mjerna jedinica za masu dijamanata i zlata (karat).

## Areal 
Istočno Sredozemlje.

## List 
Trajnost: zimzeleni, ostaju 2-3 godine na izbojku. Raspored listova je naizmjeničan, liske su nasuprotne. Oblik listova: parno perasto sastavljeni od 3-7 parova liski. Liske su gotovo sjedeće, široko eliptične, široko jajaste do obrnuto jajaste, ravne ili valovite, većinom urezanog vrha, zaobljene osnove, cijelog ruba; peteljka i lisna os odozgo žljebljasta. Veličina listova: 12-20 (30) cm dugački; liske 4–8&nbsp;cm dugačke; 3-4,5&nbsp;cm široke; peteljka 2–5&nbsp;cm dugačka.
Konzinstencija listova: kožasti 
Boja, pokrov, obrast: odozgo tamnozeleni, goli, sjajni; odozdo svjetlozeleni do sivkastozeleni, goli; peteljka i lisna os vrlo slabo, priklonjeno dlakave, katkad crvenkaste. Nervatura liski: perasto mrežasta, postrane žile ne dopiru do ruba

Datoteka:Carob pods and leaves in majorca arp.jpg|Slike svježih plodova i lišća
Datoteka:Ceratonia siliqua flower.jpg
Datoteka:Ceratonia siliqua p3.jpg|Kauliflora
Datoteka:Ceratonia siliqua Negev 041214.jpg
Datoteka:Carob tree leaf.JPG
Datoteka:Ceratonia siliqua female flowers a-RJP.jpg

## Literatura 
* Marilena Idžojtić: Dendrologija list
* Marilena Idžojtić: Dendrologija cvijet, češer, plod, sjeme

## Reference 
Kategorija:Caesalpinioideae
Kategorija:Flora Bosne i Hercegovine
Kategorija:Evropsko drveće
Kategorija:Ukrasna stabla